Det er noget rod at drive et parti med tre ledere. Det er for lidt at holde gruppe-møde en gang om ugen, når man ikke har nogen politik. Og endelig giver Simon Emil Ammitzbøll dokumentaristen Christoffer Guldbrandsen en stor del af skylden for, at projekt Ny Alliance røg på jorden.

- Det var en stor fejl, at sige ja til at blive fulgt af et kamera hele tiden. Vi har også fået tilbuddet, men har sagt nej, fordi det forstyrrer hele projektet. Det er alt, alt for risikabelt, siger Simon Emil Ammitzbøll, der lige nu forsøger at bygge det centrum-højre parti op, som Khader, Seeberg og Samuelsen drømte om.

En politisk tragedie

- Filmen er jo reelt en politisk tragedie, der er bygget over karaktererne 'den gode, den grusomme og den virkelig sjove'. Virkeligheden er nok en anelse mere nuanceret, men alle kan lære noget af at se den film, siger Simon Emil, der har et mantra, for den måde, hans parti skal bygges op på:

- Borgerligt Centrum skal lære af Dansk Folkepartis succeser, og vi skal lære af Ny Alliances fiaskoer.

Tror du på at Simon Emil Ammitzbøll har større succes med sit centrum-højre projekt, end Naser Khader?